
1) S-a întâmplat Neîntâmplător 


E atât de multă Lumină, 
pentru întunericul Viitorului meu, 
încât mă înspăimântă, 
razele Speranţelor, 
care-mi orbesc Destinul, 
sudat cu rugina Vremurilor, 
de Iubirea unui Dumnezeu, 
care s-a întâmplat Neîntâmplător, 
să nu fie al nostru, 
oricât de mult am şterge, 

Lacrimile Trecutului, 
unor Icoane ale Promisiunilor, 
faţă de noi înşine. 

2) Trecutul pustiu 

Te aşteptam de dincolo de Timp, 
la colţul străzii Destinului meu, 
de la etajul căruia te priveam, 

Lumină Divină, 
cum străluceşti, 

peste pietrele de moară grele şi indiferente, 
care pavau Trecutul pustiu, 
pe care se sinucideau Paşii Viselor, 
atâmându-şi fiecare în parte, 
ştreangul câte unui Dumnezeu, 
străin de noi înşine, 
de gâtul înecat cu Mărul lui Adam, 
al Viitorului, 
care ne-a arătat, 
ce înseamnă Deşertăciunea, 

Iluziilor acestei Existenţe, 
dedicată Singurătăţii Nemuririi Morţii. 

3) La gala Minunilor Lumii 


Rosteşte-mi Doamne Cuvântul Facerii, 
în urechile Cununii de Spini, 
a Păcatelor Originare, 
pe care le port mereu, 
la Târgul Predestinării, 
dar nu mi le cumpără Nimeni, 
pe motiv că ar fi prea sfinte, 
pentru bordelurile de Zile, 
care se prostituează, 
sub ochii propriilor Clipe, 
ce ne-ar clădi Catedralele Iubirii, 
unui Dumnezeu, 
mult mai supus Greşelilor, 
decât Cimitirele de Cuvinte, 
pe care le rostim, 

atunci când ne închinăm la Icoanele perverse, 
ale întâmplărilor Neîntâmplătoare, 

mai fierbinţi şi mai ticăloase, 
decât lava tuturor Vulcanilor Suferinţei, 
din Infernul adânc al Societăţii de Consum, 
care ni se varsă de Iluziile Existenţei, 
pe buzele propriei noastre Libertăţi, 

Creaţie pentru care Dumnezeu, 
s-a premiat pe el însuşi, 
la gala Minunilor Lumii. 

4) Apusul Stelei Căzătoare a Fericirii 


Câtă pace poate fi, 

între lupta dintre Infernul Societăţii de Consum, 
şi adevăratul Sens al Iubirii?, 
zugrăvite de Creaţia lui Dumnezeu, 
pe aceeaşi Icoană Făcătoare de Minuni, 
care lăcrimează cu sângele scurs, 
din Apusul Stelei Căzătoare a Fericirii, 
tăiate de lamele ascuţite ale topoarelor, 
unor Clipe, 

ce nu mai suportau să-şi vadă, 

Eternităţile irosite pe Nimic, 
într-o Lume, 
a Nimănui, 

a cărei consistenţă este Umbra, 
a ceea ce a fost undeva-cândva, 
dinaintea Timpului. 

5) Tocmai în primii Paşi 

Cutreieram pe bolta Sufletului tău, 
şi am văzut o Stea şchioapă, 
fără să te întreb mi-ai răspuns, 
că s-a accidentat, 
pe drumul fără de întoarcere, 
al Iluziilor Existenţei, 

şi atunci am decis să o ducem la un spital astral, 

al Luminii Divine, 

care ne iluminează etern, 

Orizontul Străinului Subconştient al Adevărului Absolut, 
aflat în fiecare dintre noi, 
sperând să se vindece, 
de Predestinarea care-o lovise, 
atât de rău, 

tocmai în primii Paşi, 

pe care ar fi trebuit să-i facă către noi, 

cei care am aflat într-un târziu, 

că era Steaua noastră, 

şi murise, 

fiindcă nici unul nu am înţeles, 
că trebuie să ne depărtăm cât mai mult, 
de Cimitirele de Cuvinte, 
care ne încălzeau doar vremelnic, 
de gerul amar al Deşertăciunii. 

6) în aceeaşi Dogmă 


Foşnesc frunzele ruginite, 
ale Eternităţilor descompuse, 
din Privirile Rădăcinilor de Cuvinte, 
ale căror morminte se înşiră cuminţi, 
pe ţărmurile buzelor, 
care le-au rostit temeinicia, 
vrând să înfrunte furtunile nimicitoare, 
ale Iluziilor Vieţii şi Morţii, 
care nu iartă prin Păcatele lor Originare, 
nici o Catedrală de Iubire, 
ce nu ar face parte din aceeaşi Dogmă, 
cu Dumnezeul etalon, 
al lor. 

7) Curg pe frunţile transpirate 


Poduri cu picioarele sfârtecate, 
de Pleoapele închise, 
ale viselor fumurii, 
ca curg pe frunţile transpirate, 
de sudoarea Timpului, 
ce se închină Iluziilor Existenţei, 
care-1 descompun, 
în Zile putrezite, 
pe la colţurile Aşteptărilor, 
din fântânile cărora, 
ne bem Apa Amară a Vieţii şi Morţii, 
turnată în cănile de pustiu, 
ale acestei Lumi. 

8) La orice licărire de Lumină Divină 


Cioburi de Cuvinte, 

însetate de putere, 

au început să-şi ascută tăişurile, 

Deşertăciunii, 

prin care vor ucide, 

Eternităţile Clipelor, 
bântuite mai demult decât Vremea, 
de Premoniţiile bizare, 
care le atenţionau, 

să nu-şi părăsească Stelele Destinelor, 

pentru această Lume a Nimănui, 

pe care au ajuns, 

să o iubească, 

în locul Dumnezeului, 

indiferent şi răzbunător, 

prin Păcatele Originare, 

care le erau hărăzite, 

pentru a fi purtate, 

de către Paşii noştri, 

ce-au devenit temători, 

la orice licărire de Lumină Divină, 

venită de la ele. 

9) Colacii Ţărmurilor de Vise 


Ape tulburi şi amare ale Vieţii, 

spală murdăria ancestrală a Timpului pribeag, 

pe căile unui Dumnezeu, 

mai întortocheat şi rătăcit, 

decât ne sunt nouă date spre folosinţă, 

Zilele reci şi insalubre, 

ninse cu Singurătate, 

pe capetele de pod, 

ale Iluziilor Fericirilor şi Suferinţelor, 

din care ne împletim. 

Colacii Ţărmurilor de Vise, 
pe care aşezăm de fiecare dată, 
câte o Lumânare a unui Cuvânt, 
şi-apoi îi aruncăm în râul învolburat, 
al Deşertăciunii acestei Lumi, 
care ne desparte Viaţa de Moarte, 
şi Păcatul de Iubire. 

10) Pe care ţi le rosteam fără noimă 


Mi s-au rupt strunele Iubirii, 

pe umărul cărora, 

îmi odihneam neputinţa, 

de a mai naviga prin oceanul Iluziilor Existenţei, 

căutând cu disperare, 

însetat de mine însumi, 

adevărata faţă a Străinului Subconştient, 

al Adevărului Absolut, 

pe care însingurarea Nemuririi, 

Morţii, 
acestei Lumi, 
mi l-a răpit, 

până şi din Cimitirele de Cuvinte, 
pe care ţi le rosteam fără noimă, 
când încă mai speram, 
că vom împărţi împreună, 
aceeaşi Stea Eternă, 
a Dragostei. 

11) Pentru tot restul 


Urme adânci, 
sculptate-n carnea tăiată, 
şi desfigurată, 
a Regretelor, 

îşi ţes pânzele de păianjen, 
ale Timpului, 

pe feţele crispate de neputinţă, 
a unor Amintiri, 
care-au încercat să ne înţeleagă, 
Păcatele Originare, 

ce ne legau de Orizonturile însângerate, 
ale Cimitirelor de Cuvinte, 
unde eram înmormântaţi, 
pentru tot restul, 

Iluziilor Vieţii şi Morţii noastre, 

fără să mai reuşim vreodată, 

să părăsim această Lume desfigurată, 

care-ar fi putut deveni, 

cu totul altceva, 

dacă l-am fi găsit, 

pe Dumnezeul adevăratei Iubiri. 

12) Icoana Eternităţii 


Atât de multă iarnă, 
ne arde Inimile de Cer, 
cu ninsori de Vise, 
care ne troienesc, 

Necuvintele nenăscute încă, 
ale Destinului nostru, 
ascuns în Flacăra unei Stele, 
a Luminii Divine, 
din care ne vom aprinde, 

Iubirea, 

ce-şi va crea un Dumnezeu, 
numai al nostru, 

cu Catedrale somptuoase de Simţăminte, 
din care să lipsească Păcatele Originare, 
iar Timpul să ne devină, 

Icoana Eternităţii, 

Fericirii. 

13) Ne închinăm Destinele 


Obosit de-atâtea Lacrimi deşarte, 

Cerul Inimii, 
a-ncetat să-şi mai verse, 
ploaia Viselor înmugurite ale Primăverii, 
peste Singurătatea nemuririi Morţii, 
Iluziilor Fericirii şi Suferinţei, 
care ne batjocoresc neîncetat, 
condiţia umană, 
a Iubirii, 

ademenindu-ne în jocurile de Noroc, 
ale unui Dumnezeu, 
care a trişat de fiecare dată, 
prin imaginile descărnate, 
ale Icoanelor de Cuvinte, 
la care ne închinăm, 

Destinele. 

14) Să o purtăm la gâtul Speranţelor 


Jurăminte ruginite se ascund, 
părăsite şi uitate, 
printre ierburile Promisiunilor, 
ce-au putrezit la tălpile unei Amintiri, 
răpuse de Urmele, 
care ne calcă în picioare, 

Paşii pierduţi, 
ai Fericirii, 

din care vroiam să ne dăruim, 
câte o rază din Steaua Destinului, 
pe care să o purtăm la gâtul Speranţelor, 
întreaga noastră Iluzie a Existenţei, 
de care să nu ne mai fie frig, 
pe strada Singurătăţii Nemuririi, 

Morţii. 

15) Cel puţin un Vis 


Rădăcini tăiate de Remuşcări, 
zgârie mormintele Cuvintelor, 
cu unghiile Amintirii, 
sperând să mai găsească, 
în Ţărâna în care ne-am întrupat, 

Iluziile Existenţei, 
cel puţin un Vis, 
care să nu se fi pierdut definitiv, 
în noroiul Zilelor desfundate ale Viitorului, 
din care suntem obligaţi, 
să ne clădim, 

sângele Apusurilor unei Iubiri. 

16) Răsfirate printre degetele Uitării 


Amprente descărnate de Dorinţe, 

se preling în şiroaiele de Amăgiri, 

care plouă, 

peste Cerul Inimii, 

unor Speranţe cu paşi de plumb, 

ai Norilor unui Viitor, 

sprijinindu-se cu greutate, 

de Pleoapele de Vânt ale Furtunilor, 

din sângele Apusurilor sau Răsăriturilor, 

pe care le pierdem, 

atunci când se închid sau se deschid Porţilor, 
Eternităţilor unor Clipe irosite, 
ale Iluziilor Vieţii şi Morţii, 
răsfirate printre degetele Uitării. 

17) Nu mai are niciun Sens 


Zodii risipite, 

printre ciocurile porumbeilor Păcii, 
care împart arme din belşug, 
primite de la Iluziile Existenţei, 
pentru a distruge tot ce a mai rămas, 
din Urmele Mugurilor de Vise, 
ale unei Primăveri, 
gata spre a fi înmormântaţi, 
prin Cimitirele de Cuvinte, 
părăsite, 

la capăt de drum, 

de Sentimentele care nu mai vor să meargă, 
pe strada desfundată a unui Timp, 
ce-abia se mai urneşte, 
prin mocirla rece şi impersonală, 
a Societăţii de Consum, 
atât de multă Moarte, 
încât Viaţa nu mai are niciun Sens. 

18) Ca să-şi prezică Viitorul 


Valurile rupte ale Dorinţelor, 
din paginile Iluziilor Fericirii şi Suferinţei, 
rup Coperţile obosite, 
ale Regretelor unor Destine, 
care şi-au scris cu literele Focului Sacru, 
primit de la Stelele Iubirii, 

Răvaşele de adio, 

pe care le caută şi azi Cimitirele de Cuvinte, 
pe care le rostim, 

Apusurilor însângerate din noi, 
prin carnea surdă a Clipelor irosite, 
ca să-şi prezică Viitorul, 
ce urmează să ne ucidă, 

Simţirea. 

19) în cănile de pustiu ale trăirilor noastre 


Spinii Regretelor, 
se înfig în carnea amară, 
a Timpului îmbătrânit, 
de atâtea Zile irosite, 
pe fereastra Amăgirilor, 
care nu-şi mai poate mişca, 
nici degetele neputincioase, 
ale Clipelor, 
atât de sărace, 
încât şi-au vândut, 

până şi ultimele resurse de Eternitate, 
Iluziilor Vieţii şi Morţii, 

Societăţii de Consum, 
a Viselor deşarte, 
pe care suntem obligaţi, 
să o bem, 

în cănile de pustiu ale trăirilor noastre, 
până la capăt. 

20) Oricât de mult ar sfâşia 


Legămintele sfinte, 
sunt împletite în coroanele de spini, 
ale Iluziilor Existenţei, 
pentru a fi obligaţi să le purtăm, 
pe frunţile însângerate ale Cuvintelor, 
de la care, 
încă, 

aşteptăm Mântuirea, 
de Singurătatea Nemurii, 

Morţii, 

săpată atât de adânc, 
în trupurile firave ale Iubirii, 
încât nici unghiile Amintirii, 
nu mai pot să o scoată de acolo, 
oricât de mult ar sfâşia, 

Ţărâna întrupării Destinului, 

Stelei noastre. 

21) Şi-au pierdut pentru totdeauna Destinele 


Zidurile reci şi obosite, 

ale Sfinţeniei Iluziilor Vieţii şi Morţii, 

apără cu greu frontiera, 

dinspre Străinul Subconştient al Adevărului Absolut, 
pe tărâmul căruia am vrea să evadăm, 
într-o Zi pierdută la ruleta Timpului, 
de un Dumnezeu atât de străin de Iubirea noastră, 
încât ne-a ucis până şi ultima Fărâmă de Cuvânt, 
care nu avea adresa printre mormintele înţelesurilor, 
pe care ar fi trebuit să le curăţăm de iarba Viselor, 
lăsând doar piatra amară cu înscrisurile funerare, 
ale numelor noastre, 

pierdute pe aleile răsfirate ale ridurilor adânci, 
săpate de şuvoaiele Lacrimilor de stele căzătoare, 
care şi-au pierdut, 
pentru totdeauna, 

Destinele. 

22) Măruntaiele Cunoaşterii 


Resturi de Fericiri, 

sunt aruncate la gunoiul Iluziilor Existenţei, 
pe care Orizonturile Deşertăciunilor îl strâng, 
spre a ne proslăvi cu el, 

Catedralele Conştiinţelor, 

Societăţilor de Consum, 

Morale măsluite, 
la zarurile unui Dumnezeu, 
care ne-a creat dintr-o Greşeală, 
atât de mare, 
încât a fost obligat, 

să şi-o şteargă cu cârpele de praf stelar, 
ale Păcatelor Originare, 
care mai lustruiesc şi azi, 
măruntaiele Cunoaşterii. 


29 



SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


23) Doborâte în Pământul întrupării 


Aripi cuprinse de nesfârşirea Panicii, 
care le frânge Aspiraţiile libertăţii, 
de a rătăci pe căile nebătătorite ale Stelelor, 
Luminii Divine, 

din care să ne împletim cununi de raze, 
pe frunţile Eternităţilor de Clipe, 
doborâte în Pământul întrupării, 
de Iluziile Existenţei, 

Singurătăţii Nemuririi, 

Morţii, 

din care trebuie să ne clădim, 

Zborul sinistru al căderii, 
în braţele reci şi indiferente, 
ale Societăţii de Consum, 

Absurd. 

24) Dorinţele Mântuirii 


Pustiuri ascunse, 
în măruntaiele veşnic îngheţate, 
ale Lanţurilor de Cuvinte, 
prin care ne legăm, 
dorinţele Mântuirii, 
de Păcatele Originare, 
grele şi surde, 

ale unui Dumnezeu meschin, 
care ne-a trădat, 

până şi Iluziile Singurătăţii Vieţii şi Morţii, 
la care suntem forţaţi să ne închinăm, 
aducându-i drept ofrande, 

Fericirile abandonate, 
în curţile mari şi încăpătoare, 
ale Suferinţelor. 

25) în paturile Icoanelor 


Ne-am ciobit, 
până şi cănile de pustiu, 
din care ne bem, 
în fiecare moment, 

Apa amară şi uscată, 
a Iluziilor Singurătăţii, 

Vieţii şi Morţii, 

din care ne întrupăm, 

agoniseala Sensului Existenţei, 

pe care trebuie să-l donăm, 

Disperărilor rătăcitoare, 

ale Credinţelor, 

ce ne propovăduiesc, 

cu aceeaşi aroganţă a Absurdului, 

Lumea de Apoi, 

a Fericirilor sau Caznelor, 

după avuţia Virtuţilor, 

de a ne alunga Păcatele Originare, 

zămislite de Greşeala plină de Greţuri, 

a Creaţiei unui Dumnezeu, 

mai desfrânat decât cele mai odioase Bordeluri, 

de Cuvinte obscene şi libidinoase, 

care adememenesc Iubiri, 

în paturile Icoanelor, 

Sfinţilor Părinţi, 
ai Pierzaniei. 

26) Nebune şi lascive 


Dansuri, 

nebune şi lascive, 
de Amăgiri, 

străjuiesc mormintele Eternităţilor de Clipe, 
ale căror descendenţi suntem, 
de fiecare dată, 
când Iubim, 

respirând aerul Iluziilor Singurătăţii Vieţii şi Morţii, 

pe care le răsfăţăm cu Promisiuni, 

din cele mai diverse, 

pe care le bem din cănile de pustiu, 

ale Orizonturilor unor Adevăruri, 

pe care nu le vom putea prinde niciodată, 

în pumnii plini de transpiraţie, 

ai Remuşcărilor, 

născute la maternitatea de Vise, 

ale Deşertăciunilor. 

27) Ascunse adânc în Inimile de Cer 


Plouă infernal peste Cimitirele de Cuvinte, 
pe aleile cărora, 
încă ne mai plimbăm, 
resturile Urmelor, 
unei Iubiri timide şi sfioase, 
care a fost prădată, 
la ceas de Eternitate de Clipă, 
de Iluziile Singurătăţii Nemuririi, 

Vieţii şi Morţii, 

care ne-a legat de întrupările lor, 
nefiresc de grele şi reci, 
care storc rafale de stropi, 

Norilor de Regrete, 
scriindu-ne pe adresele Lacrimilor, 
ascunse adânc în Inimile de Cer, 
ale Furtunilor Simţămintelor noastre. 

28) Par a nu fi zburat niciodată 


Ziduri de Amintiri descumpănite, 
stau gata să se prăbuşească, 
cu tot cu Icoanele Speranţelor, 
ale căror Aripi de Remuşcări, 
par a nu fi zburat niciodată, 
pe întinsul înlăcrimat al Zilelor, 
atât de grele, 

încât strivesc cu plumbul Norilor, 
până şi ploile Mormintelor de Cuvinte, 
ce vor să ne spele Trecutul, 
de propriul lui sine, 
cu Apa Uitării, 
pe care să o bem, 
din cănile de pustiu, 
ale Destinului. 

29) Cănile de pustiu ale Zilelor 


Strune grele de Nori plini de Furtuni, 

se aştern peste Lacrimile viorilor Sufletelor, 

ale căror Cimitire de Cuvinte, 

ar vrea să fredoneze, 

refrenul unei Iubiri, 

neştiind că aceasta, 

nu se va mai reîntoarce niciodată, 

din Steaua unui Destin, 

care s-a dovedit, 

a fi al Nimănui, 

în această Lume, 

a Iluziilor Singurătăţii Nemuririi, 

Morţii, 

care-şi sărbătoreşte Suferinţa, 
ciocnind cu fiecare dintre noi, 
cănile de pustiu, 
ale Zilelor. 

30) Printre Lacrimile Inimilor de Cer Nesfârşit 


Ascunde-mi Moartea, 

Cuvintelor nerostite, 
în pălmile Zâmbetului tău, 
rupându-mi pagina, 

Singurătăţii, 
în dreptul adresei, 

Pasiunii, 

pe care nu a mai găsit-o, 

Nimeni, 

până acum, 

în afară de tine, 

oricât de mult şi-ar fi dorit, 

Străinul Subconştient al Adevărului Absolut, 
să ne scrie, 
despre Iubire, 

printre Lacrimile Inimilor de Cer Nesfârşit, 

ale Eternităţii Clipei, 

pe care nu o vom părăsi, 

niciodată, 

de acum înainte. 

31) Până uităm 

Stropii de răbufniri, 
ai Răzbunării, 

Furtunilor de trandafiri, 
din buchetul pe care ţi l-am dăruit, 
sunt duşi azi de ploile reci şi indiferente, 
ale Regretelor, 

care ne înţeapă Trecutul părăsit, 
al Pasiunilor, 

Flăcărilor zbuciumate, 
ale Focurilor Sacre, 
din sângele fierbinte al Iubirilor, 
părăsite până şi de străzile pustii, 
ale Sentimentelor, 
pe care nu vor mai trece niciodată, 
Amintirile răstignite, 
pe treptele Adevărului Absolut, 
ruinate de Iluziile Singurătăţii Nemuririi, 
Morţii, 

pe care le bem de fiecare dată, 
din cănile de pustiu, 
ale Timpului nostru, 
până uităm, 

ca şi cum n-am fi existat, 

Niciodată. 

32) Timpul Cimitirelor de Cuvinte 


Zidari de Vise, 
angajaţi cu nonnă întreagă, 
de Iluziile Singurătăţii Vieţii şi Morţii, 
ca să construim altare de Patimi, 
la care să ne închinăm Orgoliile, 
arătându-le cum lăcrimează, 

Icoanele Compromisurilor, 
unor Sfinţi Părinţi, 
ai Deşertăciunii, 

Lumii pe care a greşit-o Dumnezeu, 
când a Creat, 

Timpul Cimitirelor de Cuvinte, 
înecat în aburii alcoolici, 
ai Apei Vieţii, 

în care Destinul ne numără gradele Stelelor, 
Societăţii de Consum, 

Moarte. 

33) Când înţelegem că ne-a fost furat 


Frunţile Zâmbetelor ridate, 
de Angoasele existenţiale, 
pierdute prin buzunarele rupte ale Zilelor, 
se încruntă la Creaţia unui Dumnezeu, 
atât de slab, 
încât s-a înconjurat, 
numai de Păcate Originare, 
la fiecare pas, 
al Eternităţilor de Clipe, 
irosite pe Nimic, 
de Tarabele isterice, 
din Bisericile ruinate ale Hazardului, 
acestei Lumi, 

Binecuvântate numai de, 

Minunile Iluziilor Singurătăţii Vieţii şi Morţii, 
pe care suntem obligaţi să le admirăm, 
mai ales atunci, 

când înţelegem că ne-a fost furat, 

Adevărul Absolut al Iubirii. 

34) De care nu reuşeam să trecem 


Deşi eram atât de departe, 
de Infinitul simţirii tale, 
am devenit, 
aceeaşi persoană cu el, 
atunci când am evadat, 
dintre gratiile Timpului, 
simţind, 

că eram una şi aceeaşi suflare, 
irosită în van, 

de Iluziile Singurătăţii Nemuririi, 

Morţii, 

de care nu reuşeam să trecem, 
decât atunci când, 
ne-am redescoperit Miracolul, 
de a fi noi înşine, 

primind în dar de la Adevărul Absolut, 
Iubirea, 

care ne-a arătat drumul prăfuit şi pierdut, 
de care ni s-a împiedicat Destinul, 
atunci când a căzut, 
în capcana Deşertăciunii acestei Lumi. 

35) Cu tălpile tocite 


Zări debusolate şi vlăguite, 
stau încremenite pe mesele Orizonturilor, 
aşteptând să fie gustate de către acestea, 
cu o garnitură de Timp, 
îndeajuns de bine pătrunsă, 
încât să lase sucul dulce amărui, 
al Clipelor, 
a căror Eternităţi, 
au devenit o ironie, 
la adresa Dumnezeului Greşelii, 

Creatorul Iluziilor Existenţei, 
care ne hrănesc, 

Deşertăciunea Absurdului, 
pe care-1 purtăm, 
prin şanţurile alcoolice, 
ale Cuvintelor Vagaboande, 
cu tălpile tocite de atâta alergat, 
după Himera Iubirii. 

36) Fiind unicul întâmplător 


Revoltă, 

strânsă în pumnii de Furtună ai Norilor, 
la Privirile cărora mă închin, 
atunci când şiroaiele de Apă tulbure, 
a Iluziilor Singurătăţii Vieţii şi Morţii, 
ne spală faţa Iubirii, 
pe care au împroşcat-o, 

Cimitirele de Cuvinte, 

de fiecare dată, 

odată cu Noroiul Viitorului, 

în care ne-am întrupat Neputinţele, 

unei Creaţii greşite, 

ce are atât de multă nevoie de Mântuirea, 
care ne-o poate da, 

doar Străinul Subconştient al Adevărului Absolut, 
fiind unicul întâmplător, 
care nu este şi Neîntâmplător, 
precum suntem noi, 
supuşii Predestinării. 


44 



SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


37) Aplauze ruinate 


E atât de multă forfotă, 
pe Scena prăbuşită a Fericirii, 
încât au venit de dincolo de Timp, 
până şi Aplauzele ruinate, 
ale Dumnezeului ctitor de Păcate Originare, 
gata să adore, 

orice Iluzie a Singărătăţii Nemuririi, 

Morţii, 

pe care suntem obligaţi să o trecem, 
ţinând atât de rar mâna fierbinte a Iubirii, 
în palmele Zilelor care s-au terminat, 
la umbra Strigătelor Surde, 
care ni se preling pe frunţile pline de sudoare, 
ale mormintelor de Cuvinte în Agonie, 
pe care ar fi trebuit să le părăsim, 
atunci când eram pictorii Icoanei, 
propriei Stele a Destinului. 

38) în Prezentul aprins 


Ştiam că eşti unica întâmplare, 
care se poate petrece, 
în Iluzia Singurătăţii Nemuririi, 

Vieţii şi Morţii mele, 

pe care am găsit-o, 

la o parte din Steaua Destinului, 

unnând ca cealaltă parte, 

să o primesc abia atunci, 

când voi reuşi, 

să ajung dinaintea Timpului, 

de unde să aduc Focul Sacru al Iubirii, 

până aici, 

în Prezentul aprins, 
al Privirii tale, 

ce străluceşte în Lumina Divină, 
a Eternităţii Clipei, 
pe care nu o vom părăsi, 

Niciodată. 

39) Ard pe rugul Nerăbdării 


Aştept, 

bătăile Inimii de Cer, 
din ceasul Orizontului, 
aflat în turla Bisericii Iubirii, 
la care aş vrea să ne rugăm, 
implorând toţi Sfinţii Părinţi, 
ai Păcatelor Originare, 
să ne scape, 
de Iluziile neiertătoare, 
ale Singurătăţii Nemuririi Vieţii şi Morţii, 
în mrejele cărora, 
suntem sortiţi să fim aruncaţi, 
cu tot cu Visele, 
care ne ard pe rugul Nerăbdării, 
de a fi împreună. 

40) N-au sperat degeaba 

Credeam că Libertatea, 
este un moft al Fericirii, 
care se doreşte împărăteasa, 
întâmplărilor Neîntâmplătoare, 
pe care le traversăm, 
în drumul nostru, 
spre împlinirea, 

Iluziilor Singurătăţii Nemuririi Morţii, 
pe care să le bem din cănile ciobite de pustiu, 
ale Privirilor, 

izvorâte din Păcatele Originare, 
pentru care mai respiră şi acum, 

Cimitirele de Cuvinte, 
pierdute adânc, 
prin Sângele rătăcitor, 
al Strămoşilor noştri, 
fără să ştiu că acesta, 
încă mai clocoteşte, 
la Focul Sacru al Adevărului Absolut, 
de pe strada Iubirii, 

Viitorului nostru, 
şi că atâtea generaţii de Vise, 
n-au sperat degeaba, 
ca să putem iubi. 

41) Mărul Stricat 


Suntem o Oglindă spartă a Viselor, 
în care Dumnezeu îşi admiră chipul, 
propriilor Iluzii ale Existenţei, 
la fel de narcisiste, 

ce doresc să ne întrupăm doar genunchii, 
Adevărului Absolut, 
în care să cădem mereu, 
închinându-ne la Puterea Absolută, 
a Creaţiei, 

unde suntem mereu Mărul Stricat, 
din Grădina unui Eden, 
al Nimănui, 

pe care suntem obligaţi, 

să o întreţinem întreaga Viaţă, 

lustruindu-i Păcatele Originare. 

42) Darurile Suferinţelor 


Paşii obosiţi zac abătuţi, 
pe Privirile răstignite, 
ale Şansei de a fi, 

Iluzia unei Existenţe, 

aruncată la coşul de gunoi, 

al Conştiinţei unui Dumnezeu, 

dornic de chilipiruri sexuale, 

pentru care ne-a inventat Păcatele Originare, 

fără de care, 

ar fi devenit el însuşi, 

Singurătatea Nemuririi, 

Morţii, 

dăruindu-ne odată cu aceasta, 
toate Darurile Suferinţelor, 
pe care le-a plătit, 
cu sudoarea Timpului nostru. 

43) Poze de familie 


Eram atât de multă întâmplare, 
încât Dumnezeu ne-a vrut pe vecie, 
Neîntâmplători, 
pentru a ne ţine înrămaţi, 
în pozele sale de familie, 

Pierduţi prin Icoanele, 
pline de Răzbunări, 

Suferinţe şi Iertări, 

alături de Iluziile Singurătăţii Vieţii şi Morţii, 
pe care le ţine şi acum, 
la căpătâiul pernei Deşertăciunii, 
pe care se odihneşte, 
după ce ne-a mai creat un Infern, 
pe măsura, 

chipului şi asemănării noastre. 

44) Putere, Miracol şi Glorie 


Licăriri de Lumină Divină, 

încep să strălucească, 

străbătând Iluminarea Trecutului, 

sumbru şi orb, 

al adâncurilor de Univers, 

pierdute în tenebrele Timpului, 

care abia acum a înţeles, 

ce mare sacrilegiu a făcut, 

atunci când şi-a irosit Eternităţile Clipelor, 

pentru Iluziile unei Existenţe, 

a cărei Oglindă era spartă, 

încă de la începuturile Viselor sale, 

despre Putere, Miracol şi Glorie, 

decăzute într-o întrupare, 

unde Fiinţa şi Nefiinţa, 

joacă rolul de gazdă a Păcatelor Originare, 

fără de care, 

n-ar mai avea cu ce să-şi plătească Ziua de Mâine, 
Dumnezeul unui Destin, 
al Absurdului. 

45) Zâmbesc ruşinaţi 


Pagini rupte de Dor, 
aruncate pe străzile pustii, 
ale Fericirii, 
pe care n-au mai călcat, 
paşii timizi ai Speranţelor, 
de mai bine de o Eternitate de Clipă, 
pierdută de Dumnezeu, 
la ruleta măsluită, 
a Iluziilor Singurătăţii Nemuririi, 
Morţii, 

cu ajutorul căreia, 
îşi înveseleşte Sfinţii Părinţi, 
ai Compromisurilor, 
care ne zâmbesc ruşinaţi, 
de ceea ce ar trebui să fie, 
sensul Existenţei lor: 

-Iubirea, 

din spatele Icoanelor unor Cuvinte, 
pe care nici unul dintre noi, 
nu le-am înţeles vreodată. 

46) La preţ de Fericire 


Falii adânci de Simţăminte, 
adâncesc prăpăstiile Plăcerilor, 

Societăţii de Consum, 
prin care-şi bate Vântul fărădelegilor, 
propriile Furtuni de Cuvinte, 
duse spre Nicăieri, 

de lamele tăioase ale Iubirilor pierdute, 
printre tenebrele zarurilor măsluite, 
ale Iluziilor Vieţii şi Morţii, 
care ne-au întrupat, 

dându-ne chipul şi asemănarea Deşertăciunii, 
în care se oglindeşte Dumnezeul lor, 
lipsit de scrupule, 

care ne-a vândut la preţ de Fericire, 

Păcatele Originare. 

47) în gara unei Iubiri 


Aripi stoarse de vlaga Regăsirii, 
cad frânte, 

pe umerii costelivi ai Orizontului însângerat, 
ce-abia mai poate să ne ţină Privirile pierdute, 
deasupra prăpastiei Uitării, 
unde îşi donn somnul de veci, 

Cimitirele de Cuvinte, 
spuse undeva-cândva, 
de Iluziile Existenţei, 

Singurătăţii Nemuririi, 

Morţii, 

care ne-a despărţit, 
de Inima de Cer, 
care bătea ora exactă, 
a Eternităţii Clipei, 
pe care am pierdut-o, 
în gara unei Iubiri, 
care s-a dovedit, 
a fi a Nimănui. 

48) Locaţii de lux 


Urme de umbre, 
se pierd, 

pe Ţărmurile Necuvintelor Nenăscute, 
ale Iluziilor Vieţii şi Morţii, 
în jocul cărora am intrat, 
părăsindu-ne Singurătatea Nemuririi, 
alături de un Dumnezeu, 
care ne-a măsluit până şi Păcatele Originare, 
pentru care ar fi trebuit să fim plătiţi, 
cu Iubire, 

şi nu cu Răzbunarea, 
prin care-şi câştigă traiul, 
tolănit prin locaţiile de lux, 
ale Icoanelor unor Sfinţi Părinţi, 
ai Absurdului. 

49) Adevăratul nostru înger Păzitor 


A dezerta din Conştiinţă, 
înseamnă a părăsi Iluziile Vieţii şi Morţii, 
pentru a ajunge, 
în portul căutat de naufragiaţii, 

Zodiilor fără de nume, 
ale Eternităţii, 

prin care Steaua Iluminării Luminii Divine, 

ne arată Calea, 

spre Adevărul Absolut, 

alături de care a stat mereu, 

ignorând Timpul Păcatelor Originare, 

Străinul Subconştient, 

adevăratul nostru înger Păzitor, 

al Iubirii. 


57 



SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


50) Toate cele şapte Minuni ale Existenţei 


Respiraţii de Cuvinte, 

zac năucite pe asfaltul negru şi rece, 

al Gândurilor, 

călcate de roţile grele şi tăcute, 

ale Timpului neiertător, 

întrupat în Iluziile Singurătăţii Nemuririi, 

Morţii, 

pe care le conştientizăm ca fiind, 

Lumea de Apoi, 
fără de care, 

toate cele şapte Minuni ale Existenţei, 
nu ar mai fi, 

neavând la ce anume să se raporteze, 
alături cu întreaga noastră Viaţă, 
corporalizată în Suferinţele şi Fericirile, 
care rămân de fiecare dată, 
ale Nimănui. 

51) Să ni le aducă la poarta Destinului 


Ziduri pustii şi retrase de Amintiri, 
încă ne mai străjuiesc, 

Orizonturile Dorinţelor însângerate, 
de Apusurile care se succed, 
fără Răsăriturile unor Speranţe, 
pe pleoapele grele şi obosite ale Zilelor, 
ce-abia aşteaptă să-şi găsească Ursitul, 
printre Iluziile Singurătăţii Nemuririi, 
Morţii, 

pe care Zâmbetele triste ale Inimilor de Cer, 

întârzie să ni le aducă, 

la poarta Destinului, 

care nu mai aşteaptă pe Nimeni, 

Niciodată, 

fiindcă nu mai crede, 
nici în propriul său Sine. 

52) Ne-au furat atâtea generaţii de Vieţi 


Urme abătute şi costelive, 

împânzesc nervurile frunzelor ruginite, 

ale vâltorilor înspumate de Zile, 

care se servesc cât mai reci şi indiferente, 

în paharele de şampanie ale Viitorului, 

la Sărbătorile amare, 

prin care ne sunt trecute Vieţile, 

de către Iluziile Singurătăţii Nemuririi, 

Morţii, 

ale căror Cimitire de Cuvinte, 

zac descompuse, 

pe platourile dulci şi mieroase, 

ale Zâmbetelor, 

unor Clipe care se prostituează, 

pe mesele de taină, 

ale Icoanelor, 

ce ne-au furat atâtea generaţii de Vieţi, 
obligându-le să se închine, 

Deşertăciunii. 

53) Lacrimi tremurânde 


Ţărmurile pustii, 
ale Inimilor de Cer, 
au început să-şi scrie, 
unele altora, 

despre Destinele corăbiilor naufragiate, 

ale Iubirilor, 

eşuate, 

în braţele unor Eternităţi de Clipe, 
irosite, 

prin tenebrele Iluziilor Singurătăţii Nemuririi, 

Morţii, 

pe care, 

şi le amintesc doar Clepsidrele sparte, 
ale cioburilor de Cuvinte, 
în care ne tăiem adesea, 

Apusurile sau Răsăriturile însângerate, 
ale Lacrimilor tremurânde, 
pe obrajii noilor Zile, 
ale Nimănui. 

54) Forţat de împrejurări 


Resturi de Zodii, 
ale Iubirilor Nimănui, 
măturate de Viitorul, 
indiferent la Zâmbetele, 
care topeau Inimile de Cer, 
ce acum au rămas împietrite, 
pe la colţurile străzilor, 
mai pustii decât întregul Deşert, 
pe care pretinde că le-a simţit Dumnezeu, 
atunci când, 
forţat de împrejurări, 
şi-a creat Păcatele Originare, 
pentru toată Iubirea, 
din care era alcătuit, 
şi pe care vroia să ne-o dea nouă, 
rămaşi acum, 
pe tărâmurile tenebroase, 
ale Iluziilor Singurătăţii Nemuririi, 

Morţii, 

unei Existenţe, 
a Deşertăciunii. 

55) în Labirintul Speranţelor descompuse 


Promisiunile sacre ale Icoanelor, 
se năruie sub paşii de lut, 
ai Iluziilor Existenţei, 
pe care Sfinţii Părinţi, 
ai credinţei Singurătăţii Nemuririi, 
în Moarte, 
ni le vând, 

în Legături de Blesteme, 
cât să avem pentru mai multe Vieţi, 
orfane de Iubirea unui Dumnezeu, 
pe care se pare, 

că nu-1 vom putea întâlni niciodată, 
pe Ţărmurile părăsite ale Viselor, 
spălate de valurile oceanelor Uitării, 
prelinse din Lacrimile de sfârşit de Lume, 
ale Apusurilor, 
incapabile să ne mai aducă, 
strălucirea unei Nopţi, 


63 



SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


a Nunţii unei Fericiri, 
pe care să o sărbătorească, 

Steaua Luminii Divine, 
a Destinului nostru, 
pierdut acum, 

în Labirintul Speranţelor descompuse, 
ale Timpului. 

56) Pentru care sunt decişi să ucidă 


S-a întâmplat Neîntâmplător, 

să clădim Cimitire de Cuvinte, 

pe frunţile irosite ale Eternităţilor de Clipe, 

ale unor Iubiri, 

trimise să se prostitueze, 

prin bordelurile ieftine, 

ale Iluziilor Singurătăţii Nemuririi, 

Morţii, 

la care vin toate Icoanele reci şi insensibile, 
ale Sfinţilor Părinţi, 
răstigniţi prin paturile Plăcerilor, 
de a scrie Porunci, 
pentru care sunt decişi să ucidă, 
orice Străin Subconştient al Adevărului Absolut, 
pe care l-ar fi prins, 
că unelteşte împotriva orânduirii, 

Societăţii de Consum, 

Absurd. 

57) Am fi fost obligaţi să o irosim 


Lacrimile Norilor Inimilor de Cer, 
râd isteric la Furtunile Timpului, 
fulgerându-1 cu Priviri incendiare, 
aduse din respiraţia Focului Sacru, 
al Iubirii, 

Dumnezeului Străinului Subconştient, 
al Adevărului Absolut, 
la tălpile căruia, 
zac strivite, 

Iluziile Singurătăţii Nemuririi, 

Morţii, 

pe care ar fi trebuit să le înfruntăm, 
în Noaptea Nunţii, 
a unei Deşertăciuni, 
întâmplată Neîntâmplător, 
cu Visele Eternităţii Clipei, 
pe care am fi fost obligaţi, 
să o irosim. 

58) Ochii tulburi 


Scenele murdărite cu Noroiul întrupării, 
de pe roata de lut a Creaţiei, 
se surpă sub Paşii grei, 
ai Cimitirelor de Cuvinte, 
care sunt obligate să joace, 
actele Fericirii, 
din Drama Iubirii, 
pe care o aplaudă, 

Iluziile Singurătăţii, 

Morţii, 
de noi înşine, 

ce-au venit de mai multe ori, 
să vadă numai această piesă, 
care se va repeta la nesfârşit, 
atâta Timp, 

cât mai are Dumnezeu, 

Clipe de pierdut, 
la zarurile măsluite, 
ale Destinului Absurd, 
al întâmplărilor Neîntâmplătoare, 
din Ochii tulburi ai acestei Lumi. 

59) Bătea ora exactă a Iubirii 


Trepte de lut, 

aşteaptă încarnările Zilelor, 

din Speranţele, 

care topesc Răsăriturile, 

cu fierbinţeala Stelei Destinului, 

ce le-a hărăzit, 

să izbucnească din vulcanii, 

Privirilor, 

aprinse de Focul Sacru, 
al Iubirii, 

întâmplată Neîntâmplător, 
fără să ştim că dinainte de Timp, 
am mai fost, 
împreună, 

sub Cerul acestei Inimi, 
care bătea ora exactă a Iubirii, 
numai pentru noi. 

60) Cerul greu şi înnourat al Inimilor 


Rădăcini amare, 

de Compromisuri, 

smulse din Mormintele Cuvintelor, 

pe care le înfrumuseţăm, 

de Ziua Iluziilor Singurătăţii Nemuririi, 

Morţii, 

invitând la masa de taină, 
a Privirilor, 

Adevărul Absolut al Străinului Subconştient, 
unicul care ne poate reaprinde, 

Flacăra Iubirii, 
incendiindu-ne, 

Cerul greu şi înnourat al Inimilor, 
care începuse să lăcrimeze, 
cu stropi de Eternitate, 
din spatele Icoanelor unor Regăsiri, 
de dinainte de a fi Timpul Simţirii. 

61) Respiraţia Deşertăciunii 


I-am cerut, 

Străinului Subconştient al Adevărului Absolut, 
din sângele generaţiilor străbunilor mei, 
o fărâmă cât de mică, 
de Lumină Divină, 
care să-mi ilumineze Calea, 
propriilor Iluzii ale Singurătăţii Nemuririi, 
Morţii, 

ce mi-au ieşit în faţa întrupării, 

ca urmare a unei întâmplări Neîntâmplătoare, 

prin care trebuia, 

să înţeleg mrejele Fericirii şi Suferinţei, 
acestei Existenţe, 

care iroseşte pe respiraţia Deşertăciunii, 
tot ce avem mai scump, 

Iubirea. 

62) Centimele Mormintelor de Cuvinte 


Compromisuri răscolite, 

de Zidurile surpate, 

ale Societăţii de Consum, 

atât de multă Răstignire de Mântuitori, 

încât Catedralele ruinate, 

ale Iluziilor Singurătăţii Nemuririi, 

Morţii, 

au ajuns să nu mai aibă, 
ce anume să Mântuiască, 
de-atât de multe Păcate Originare, 
ce-au inundat, 

Piaţa Sentimentelor contradictorii, 
ale Fericirilor şi Suferinţelor, 
plătite la preţurile cele mai ridicate, 
ale Burselor de Valori Deşarte, 
ale întâmplărilor Neîntâmplătoare, 
care ne calculează, 

Destinele, 

la centimele Mormintelor de Cuvinte, 
obligaţi să le exclamăm, 
în fiecare Moment al Existenţei, 
Deşertăciunii acestei Lumi. 

63) Sângele înecat al Strămoşilor 


Rătăcitori, 

prin Spaţiile Timpului Nimănui, 
încercăm, 

să ne prindem de fiecare indiciu, 
fie el şi Absurdul, 

Privirilor pierdute, 

în Sângele înecat al Strămoşilor, 

cu Mărul lui Adam, 

al Păcatelor Originare, 

ce-abia aşteaptă să ne poată vinde, 

Iluziile propriilor Existenţe, 
al căror fum de Amăgiri, 
să-l prindem în pumnii Speranţelor, 
întâmplărilor Neîntâmplătoare, 
pe care să navigăm în căutarea, 

Stelei Destinului, 

Străinului Subconştient al Adevărului Absolut, 
al Nemărginirii. 

64) Brazde de Vise 


Ne-am întrupat, 
în Brazde de Vise, 
săpate adânc, 

de Iluziile Vieţii şi Morţii, 
în Sufletele cărora să înmugurim, 
în culorile gri, 
ale Orfelinatelor de Cuvinte, 
pe care să le purtăm, 
pe Inimile de Cer ale Existenţei, 
până când toate Dorinţele, 

Focului Sacru, 
ale Iubirii, 
se vor stinge, 

fiind considerate îndeajuns de mature, 

încât să producă singure, 

cenuşa Infernului, 

cel mai bun îngrăşământ, 

al Societăţii de Consum, 

Moarte, 

în care vom realiza, 
că am trăit degeaba. 

65) Ne îndeamnă să rezistăm 


Zorii Tăcerilor, 

sparg Clepsidrele sângerii ale Privirii, 
pierdută pe Cumpăna unui Cuvânt, 
atât de însetat de Iubire, 
încât nu poate să coboare, 
în propria Fântână, 
a Sufletului său, 
din care să scoată, 

Apa Vieţii, 

Străinului Subconştient, 
al Adevărului Absolut, 
care ne îndeamnă să rezistăm, 

Iluziilor Singurătăţii Nemuririi, 

Morţii, 

care vrea sub orice pretext, 
să ne despartă de noi înşine, 
cei născuţi de Dinainte de a fi Timpul, 
acestei întâmplări Neîntâmplătoare. 

66) Profunzimile Simţămintelor 


Ruguri de sacrificii, 
împânzesc buchetele de Lacrimi, 
ale Orfelinatelor de Cuvinte, 
care şi-au pierdut, 

Profunzimile Simţămintelor, 
din care Vulcanii stinşi, 
ai Inimilor de Cer, 
erupeau undeva-cândva, 
lava incandescentă a Iubirii, 
care topea întregul Univers, 
de Dorul nostru, 
cei de Dinaintea Timpului, 
întâmplat Neîntâmplător, 
care şi-a pierdut averea, 
la ruleta Iluziilor Existenţei. 

67) Să-mi potolesc setea de tine 


Aş vrea să sar, 
peste porţile închise, 
ale Privirii tale, 
care îmi sfredeleau, 

Mormintele Cuvintelor, 
pe care nu le mai puteam pronunţa, 
la tălpile Marilor tale Tăceri, 
prelinse printre rădăcinile, 
întâmplărilor Neîntâmplătoare, 
ale Iluziilor Singurătăţii Nemuririi, 
Morţii, 

din care încercam, 
să-mi potolesc setea de tine, 
cu Uitare. 

68) Paşii ridaţi ai iubirilor 


Cioburi de Amintiri tăioase, 
descărnau întrupările Cuvintelor, 
retezându-le înţelesurile, 
direct pe tarabele Zâmbetelor false, 
pe care erau vândute, 

Iluziilor Singurătăţii Nemuririi, 

Morţii, 

pe nimic, 

chiar dacă erau aşteptate, 
de dinainte de a fi Timpul, 
de Paşii ridaţi, 
ai Iubirilor, 
cărora li se luaseră, 
până şi Speranţele, 
întâmplărilor Neîntâmplătoare, 
ale Destinelor. 

69) Noi înţelesuri defuncte 


Oricâte Ziduri am dărâma, 
din jurul Cimitirelor de Cuvinte, 
mereu vom avea noi înţelesuri defuncte, 
care să le reconstruiască, 

Deşertăciunea, 

îngrădindu-ne Privirile Inimilor de Cer, 
cu Iluziile Singurătăţii Nemuririi, 
Morţii, 

din care să ne regăsim, 
copia infidelă, 

a Sensului pierdut al Iubirii, 
din întâmplarea Neîntâmplătoare, 
prin care ne-am întâlnit, 
pe strada Destinului. 

70) întâmplare Neîntâmplătoare 


Legaţi, 

de lanţurile Ţărmurilor Amăgirii, 
credeam că am ajuns, 
în Amintirea Primordială, 
de Dinainte de a fi Timpul, 
unde ne putem pierde, 
fără să credem, 
că mai putem rătăci vreodată, 
în adâncurile Privirii, 

Eternităţii Luminii Divine, 
a Străinului Subconştient, 
al Adevărului Absolut, 
fără să ne mai fie teamă, 
că Iluziile Existenţei, 
ne vor doborî Steaua Predestinării, 
pe tărâmurile înşelătoare şi meschine, 
ale întâmplării Neîntâmplătoare, 
care se oglindeşte şi acum, 
în cioburile, 
unui Trecut al Nimănui. 

71) Dansează-mă 


Dansează-mă Lacrimă, 
pe Fruntea plină de sudoare, 
a Viselor, 

până când vom cădea, 
pe străzile pline de parfumul, 

Morţii, 

Iluziilor Singurătăţii Nemuririi, 
împreună, 

ignorându-le din toată fiinţa noastră. 

Dansează-mă Fericire, 
printre trupurile inerte, 
ale întâmplărilor Neîntâmplătoare, 
ca să le ameţim, 
într-atât încât, 
să cadă în Infernul, 
pe care ni l-au pregătit, 
alungându-ne Iubirea. 

72) Boabe de nisip 


Pasiuni descompuse, 
străjuiesc Ţărmurile Promisiunilor, 
la nisipul cărora, 
am ajuns prea târziu, 
fiindcă Clepsidrele Timpului nostru, 
s-au spart, 

împrăştiindu-se pe bolta Amintirii, 
pentru a număra Stelele căzătoare, 
ale Destinelor, 
cu boabele lor de nisip, 
interminabile, 

în care ni s-au transformat Clipele Nesfârşirii, 
care se desprind de tavanul Eternităţii, 
căzând în braţele, 

Iluziilor Singurătăţii Nemuririi, 

Morţii noastre, 

lustruită de către întâmplările Neîntâmplătoare, 
ale Fericirilor contrafăcute, 
de Catedralele Făcătoare de Minuni, 
ale Deşertăciunii. 

73) Sub greutatea Cuvintelor rănite 


Prăpăstii adânci, 
dintre întuneric şi Lumină, 

Iubire şi Ură, 
se descompun, 

sub greutatea Cuvintelor rănite, 
ale căror Zâmbete au împietrit, 
până şi întâmplările Neîntâmplătoare, 
ale Iluziilor Singurătăţii Nemuririi, 

Morţii, 

purtate de sângele scurs, 
din Inimile de Cer, 
ale Apusurilor, 

cu care şi-au bandajat Frunţile Viselor, 
ale căror împliniri, 

se înecaseră la Ţărmurile Compromisurilor, 
cu noi înşine, 

din care nu au mai rămas Nimic, 
pentru Viitorul naufragiat, 
care le va căuta mereu, 
în Sufletele noastre. 

74) Vieţi răstignite pe altarul Nimănui 


Ziduri ruinate de Compromisurile, 

întâmplărilor Neîntâmplătoare, 

la umbra Cuvintelor cărora, 

ne ascundem, 

fără să avem încotro, 

atunci când suntem vânaţi, 

de Iluziile Existenţei, 

Singurătăţii Nemuririi, 

Morţii, 

care ne fură Menirea Simţirilor, 

ducând-o pe rugurile Timpului, 

unde sunt arse Clipele decedate, 

ale Viitorului Iubirii noastre, 

ce nu pot fi contrafăcute, 

în Bisericile care ascund Icoanele Absurdului, 

pe tărâmurile cărora, 

Sfinţii Părinţi ai Deşertăciunii muncesc de zor, 
la Facerea Societăţii de Consum, 

Vieţi răstignite, 
pe altarul Nimănui. 

75) Pace transcedentală 


Departe de aripile Libertăţii, 
întâmplările Neîntâmplătoare, 
ale Privirilor, 

ne rănesc Cuvintele Iubirii, 
atât de Orfane de noi înşine, 
încât nu-şi vor găsi niciodată, 

Străinul Subconştient al Adevărului Absolut, 
pe care numai Pacea transcedentală, 
a Meditaţiei Dumnezeului Regăsirii, 
pennisă de Iluziile Existenţei, 

Singurătăţii Nemuririi, 

l-ar putea afla, 

printre Stelele naufragiate, 

ale Luminii Divine, 

din Inimile noastre de Cer, 

cernite de Viitorul însângerat, 

al Apusului. 

76) Se hrănesc Deşertăciunile 


Torţe de Vise aprinse, 
iluminează porţile închise, 
ale întâmplărilor Neîntâmplătoare, 
sperând că le vor topi, 
încrâncenarea, 

jucată la ruleta Iluziilor Existenţei, 
Singurătăţii Nemuririi, 

Morţii, 

care ne ucide Eternităţile Clipelor, 

alungând Iubirea, 

în Prăpastia Cuvintelor, 

ale căror înţelesuri, 

încălzesc Infernul Predestinării, 

arzându-ne Viitorul, 

din cenuşa căruia, 

se hrănesc Deşertăciunile, 

Societăţii de Consum, 

Angoase existenţiale. 

77) Supus unui Iluzoriu Liber Arbitru 


Doar Iluziilor Existenţei, 

Singurătăţii Nemuririi, 

Morţii, 

le este frică să vorbească deschis, 
despre Iubire, 

cu Cimitirele de Cuvinte ale Marilor Tăceri, 

ce speră să fie apărate, 

de întâmplările Neîntâmplătoare, 

ale Conştientizării, 

unei Lumi, 

care cu toată murdăria, 
propriei Societăţi de Consum, 
rămâne un mare Miracol, 
datorat, 

Străinului Subconştient, 
al Adevărului Absolut, 
al Menirii de a fi noi înşine, 
printre atâtea meandre, 
ale Suferinţei şi Fericirii, 
unui Destin, 
care ne apare supus, 
unui iluzoriu Liber Arbitru. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.l6-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. în poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 

riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă într-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 

vreme ele nu mai creează nici panică, nici evlavie, căci 
abundenţa le sedează efectele de acest gen şi le 
perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul ”spinii Adevărului”, ”coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 

în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 
pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 

ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 

problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 
numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita «inspiraţie» la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modern refonnulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în fonnulă personală, cînd existenţialismul a 

fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în tennenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 
complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfârşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 

imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 

sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 

Deşertăciunii sapă adine,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. In registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 

combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. In cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie, 
însă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în tennenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 

Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 
Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 

cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dinţii plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 
acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ anne, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 

fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

- Ana Blandiana: "Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

■ Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

■ Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 

scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

■ Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 
lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 

moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 

cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara indoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 
nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu. Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic.O duplicitate 
izbăvitoare, în fapt, care - strigându-şi drama 

înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 

întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru" Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 
ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîrşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 

întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor sale(Greşeala pag.73)11 felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 
copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 

ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .între 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 

- Culegere de înţelepciune - Opere Complete de 
Aforisme - Ediţie de ReferinţăWisdom Collection - 
Complete Works of Aphorisms - Reference 
Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 

- Dumnezeu şi Destin God and Destiny2014 

■ Rătăcire Wandering2013 

- Libertate Freedom2013 

■ Cugetări esenţiale2013 

■ Antologie de întelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

■ ContemplareContemplation 2012 

- Deşertăciune Vanity 2011 

■ Paradisul şi InfernulParadise and Inferno 2011 

■ PăcatulThe Sin 2011 

■ IluminareIllumination 2011 Conţine un număr de 

693 aforisme 

- Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

■ InţelepciuneThe book of wisdom 2009 Conţine un 
număr de 1492 aforisme. 

■ învaţă să mori 2009 Conţine un număr de 1219 
aforisme. 

- Nemurire 2009 Conţine un număr de 856 aforisme. 

■ Revelaţii 21 Decembrie 20122008 Conţine un 

număr de 2509 aforisme. 

Volume de inspiraţie sapienţială 

- IubireAmourLove 2008 

- Antichrist, fiinţă şi iubire 2007 

Volume de studii filozofice 

- CoaxialismulThe Coaxialism2007 

■ Moarte, neant aneant viaţă şi Bilderberg Group2007 

- Logica coaxiologică2007 

■ Starea de concepţiune în fenomenologia 
coaxiologică2007 

Volume de poezie fdozofică 

- Calea spre Absolut - Poeme filosofice Statele Unite 
ale Americii 2018 

■ Dumnezeul meu - Poeme filosofice Statele Unite 
ale Americii 2018 

- Angoase existenţiale - Poeme filosofice Statele 
Unite ale Americii 2018 

* Mai Singur - Poeme filosofice Statele Unite ale 
Americii 2018 

■ Drame de Companie - Poeme filosofice Statele 
Unite ale Americii 2018 

- Singurătatea Nemuririi - Poeme filosofice Statele 
Unite ale Americii 2018 

Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 



SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


- Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

- Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

■ Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

- Străinul Subconştient al Adevărului Absolut - 
Poeme filosofice ( Statele Unite ale Americii) 2016 

■ Paradigma Eternităţii - Poeme filosofice ( Statele 
Unite ale Americii) 2016 

- Marea Contemplare Universala - Poeme filosofice ( 
Statele Unite ale Americii) 2016 

* Bisericile Cuvintelor - Poeme filosofice ( Statele 
Unite ale Americii) 2016 

- Trafic de carne vie - Poeme filosofice ( Statele 
Unite ale Americii) 2016 

■ Vremurile Cuielor Tulburi - Poeme Filosofice ( 
Statele Unite ale Americii) 2016 

■ Divinitate - Poeme Filosofice ( Statele Unite ale 
Americii) 2016 

■ La Cabinetul Stomatologic - Poeme Filosofice 
(Statele Unite ale Americii) 2016 

SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


Origami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 

O Clipă de Eternitate editura eLiteratura, 

Bucureşti 2015 

Suntem o Hologramă editura eLiteratura, 

Bucureşti 2015 

Zile de Carton editura eLiteratura, Bucureşti 2015 

Fericire editura eLiteratura, Bucureşti 2015 

Nonsensul Existentei Statele Unite ale 
Americii 2015 The Nonsense of Existence - Poems of 
Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 


America 2016 



SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


- Moarte Statele Unite ale Americii 2015 Death - 
Poems of Meditation the United States of 
America 2016 

» Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

■ Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

■ îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 

- Politice Statele Unite ale Americii 2013 

- Facerea lumii Statele Unite ale Americii 2013 

■ Cuvântul Lui Dumnezeu Statele Unite ale 
Americii 2013 

- Alegerea Mântuitorului Statele Unite ale 
Americii 2013 

Volume de poezie de filosof ie a iubirii 

■ Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 

SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


Philosophy of Love - Love and Destiny: Philosophical 
poems the United States of America 2017 

Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 


Volume de poezie de dragoste 

- Adresa unei ceşti de cafea 2013 

- Memento Mori 2012 

- Parfum de eternitate 2012 

■ Umbrele Inimilor 2012 

- Inimă de piatră amară 2012 

■ Legendele sufletului 2012 

SORIN CERIN 

-ÎNTÂMPLARE NEÎNTÂMPLĂTOARE- 

-poeme filosofice- 


* Adevăr, Amintire, Iubire 2012 

■ Eram Marile Noastre Iubiri 2012 

- Suflete pereche 2011 

- Templul inimii 2011 

- Poeme de dragoste 2009 

Romane 

- Destin 2003 

* Trilogia Destiny cu 

volumele PsvchoApocalips a şi Exoclus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

■ The origin of God apărut în Statele Unite cde 
Americii cu volumele The Divine Light PsychoThe 
Apocalypseş i Exodus2006 

